মাঝেরহাটকাণ্ডের পর কলকাতায় পণ্যবাহী ভারী ট্রাক চলাচলের উপরে নিষেধাজ্ঞা জারি হয়েছে। পরিবহণ দফতর সম্প্রতি কুড়ি বা তার বেশি চাকার ট্রেলার গোটা রাজ্যেই চালানো যাবে না বলে নিষেধাজ্ঞা জারি করেছে। এর পরেই শুরু হয় পুলিশি কড়াকড়ি। ভিন্‌ রাজ্য থেকে বহু ট্রাক ডানকুনি হয়ে পেট্রাপোল বন্দর দিয়ে পণ্য নিয়ে বাংলাদেশে যায়। আবার এ রাজ্যের প্রয়োজনেও পণ্য নিয়ে আসে। ডানকুনি থেকে সরাসরি খিদিরপুর বন্দর হয়েও জাহাজে পণ্য পাঠানো হয়। বহু ট্রাকই ডানকুনিতে দাঁড়িয়ে!